Layne Flack

Layne Flack (18. toukokuuta 1969 Rapid City, Etelä-Dakota, Yhdysvallat – 19. heinäkuuta 2021) oli yhdysvaltalainen pokeriammattilainen.

Flack voitti urallaan kuusi World Series of Pokerin (WSOP) ranneketta ja yhden World Poker Tourin (WPT) turnauksen. Flack varttui Montanassa ja ennen pokeriuraansa hän toimi jakajana. Uralla menestyväksi pokerinpelaajaksi häntä auttoivat Johnny Chan ja Huck Seed.

Layne Flack edusti Full Tilt Poker -nettipokerihuonetta. Elokuussa 2007 Flackin pokeriuran turnausansiot ylittivät 3,4 miljoonaa dollaria.

World Series of Poker 
Flack voitti kuusi WSOP-turnausta ja voitettuaan kaksi peräkkäistä turnausta vuonna 2002 hän sai lempinimen "Back-to-Back Flack" ("peräkkäiset Flack"). Voittojen lisäksi Flackillä oli kaksi kakkos- ja kolmostilaa.

WSOP-rannekkeet

World Poker Tour 
Flackin toistaiseksi ainoa WPT-voitto tuli helmikuussa 2003 WPT Pro-Celebrity Invitational -kutsuturnauksesta. Ykköspalkinto turnauksessa oli 125 000 dollaria. Kolmesta finaalipöytäsijoituksesta arvokkain oli UltimateBet.Com Poker Classicin kakkostila syksyllä 2004, josta Flack ansaitsi puoli miljoonaa dollaria. Kolmas Flack oli vuoden 2002 World Poker Finals -turnauksessa.

Lähteet

Aiheesta muualla 
 Flackin sivu Full Tilt Pokerilla 
 WPT:n profiili

Yhdysvaltalaiset pokerinpelaajat
Vuonna 1969 syntyneet
Vuonna 2021 kuolleet